arnastofnun/IGC-2024 huggingface dataset:
S-518/2009

Mál þetta, sem þingfest var 26. nóvember sl. og dómtekið í dag, er höfðað með ákæru lögreglustjórans á Selfossi, dagsettri 29. október 2009, á hendur S-kvk-þgf Ö-kvk-þgf S-kvk-þgf, kt. 000000-0000, Eyrarvegi 48, Selfossi,

„fyrir fjársvik

með því að hafa, aðfararnótt föstudagsins 11. júní 2009 blekkt Þ-kk-þf H-kk-þf, leigubifreiðarstjóra, kt. 000000-0000, til að aka með sig gegn gjaldi frá Biljardbarnum við Faxafen í Reykjavík að Austurvegi 48 á Selfossi, án þess að geta greitt ökugjaldið krónur 15.800.-

Telst brot þetta varða við 1. mgr. 248. gr. almennra hegningarlaga nr. 19,1940.

Þess er krafist að ákærða verði dæmd til refsingar og til greiðslu sakarkostnaðar.“

Ákærða kom fyrir dóminn í dag og játaði sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Kvaðst hún hafa greitt skuld sína við brotaþola. Játning ákærðu er í samræmi við önnur gögn málsins og verður hún því sakfelld fyrir brot sitt.

Samkvæmt sakavottorði ákærðu hefur henni nokkrum sinnum verið gerð refsing áður. Þau brot sem hafa áhrif við ákvörðun refsignar nú er dómur frá 9. júní 2005 en þá var ákærða dæmd í eins mánaðar fangelsi, skilorðsbundið í eitt ár fyrir brot gegn 1. mgr. 155. gr., sbr. 22. gr. og 244. gr. almennra hegningarlaga auk 2. mgr. 44. gr. umferðarlaga og gert að greiða 60.000 króna sekt til ríkissjóðs og svipt ökurétti í sex mánuði. Dómur frá 8. september 2005 en þá var ákærða dæmd í þrjátíu daga fangelsi, skilorðsbundið til þriggja ára fyrir brot gegn 1. mgr. 155. gr. almennra hegningarlaga. Er ákærðu nú gerð refsing í þriðja sinn fyrir auðgunarbrot. Við ákvörðun refsingar verður einnig að líta til þess að ákærða játaði brot sitt greiðlega fyrir lögreglu og dómi.

Þykir refsing ákærðu því hæfilega ákveðin fangelsi í einn mánuð en með vísan til þess að ákærða játaði brot sitt greiðlega fyrir lögreglu og dómi svo og þess að hún hefur greitt til baka tjón það sem hún olli, þykir rétt að skilorðsbinda refsinguna og skal hún niður falla að liðnu einu ári frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940. Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða S-kvk-nf Ö-kvk-nf S-kvk-nf, sæti fangelsi í einn mánuð en fresta skal fullnustu refsingar og skal hún niður falla að liðnu einu ári frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Á-kvk-nf G-kvk-nf.
S-52/2010

Mál þetta, sem þingfest var 11. mars sl. og dómtekið samdægurs, er höfðað með ákæru lögreglustjórans á Selfossi dagsettri 2. febrúar 2010 á hendur M-x-x S-x-x P-x-x, kt. 000000-0000, Laugavegi 62, Reykjavík,

„fyrir fíkniefnabrot

með því að hafa, síðdegis þriðjudaginn 17. nóvember 2009 í fangelsinu að Litla Hrauni á Eyrarbakka haft í vörslu sinni 1,46 g af amfetamíni er ákærði hafi falið í holrúmi í skósólum sínum, en fagnaverðir fundu fíkniefnin við leit á ákærða eftir að hann hafði verið færður fyrir dómara í Héraðsdómi Reykjaness, þann sama dag.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar, og til að sæta upptöku á framangreindum fíkniefnum (efnaskrá nr.16733), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til greiðslu alls sakakostnaðar“

Ákærði mætti ekki við þingfestingu málsins þrátt fyrir löglega birta ákæru þann 22. febrúar sl., ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar. Samkvæmt sakarvottorði sem liggur frammi í málinu var ákærði dæmdur í átta mánaða fangelsi þann 18. desember 2009 fyrir ýmis brot gegn almennum hegningarlögum, lögum um ávana- og fíkniefni og umferðarlög. Verður ákærða því nú gerður hegningarauki samkvæmt reglum 78. gr. almennra hegningalaga.

Ákærða er ekki gerð sérstök refsing í máli þessu.

Ákærði sæti upptöku á 1,46 grömmum af amfetamíni

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, M-x-x S-x-x P-x-x, er ekki gerð sérstök refsing í máli þessu.

Ákærði sæti upptöku á 1,46 grömmum af amfetamíni.

Á-kvk-nf G-kvk-nf.
S-54/2010

Mál þetta, sem þingfest var 11. mars sl. og dómtekið samdægurs er höfðað með ákæru lögreglustjórans á Selfossi dagsettri 2. febrúar 2010, á hendur E-kvk-þgf M-kvk-þgf, kt. 000000-0000, Eyrargötu 36, Eyrarbakka,

„fyrir tilraun til eignaspjalla

með því að hafa, síðdegis miðvikudaginn 6. janúar 2010 í bílskúr við Túngötu 23 á Eyrarbakka, sparkað í vinstra frambretti bifreiðarinnar YH-834 og hella úr gosflösku í bílstjórasæti bifreiðarinnar, í þeim tilgangi að valda skemmdum á henni.

Telst brot ákærðu varða við 1. mgr. 257. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærða verði dæmd til refsingar og til greiðslu alls sakakostnaðar.“

Ákærða mætti ekki við þingfestingu málsins þrátt fyrir löglega birtingu ákæru þann19. febrúar sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals.

Sannað er að ákærða framdi brot það sem greinir í ákæru enda samrýmist það gögnum málsins og er það réttilega fært til refsiákvæða. Ákærða hefur með háttsemi sinni unnið sér til refsingar.

Ákærða á nokkurn sakaferil að baki frá árinu 2002 en þau hafa ekki áhrif við ákvörðun refsingar nú.

Refsing ákærðu er nú ákveðin 100.000 krónur í sekt til ríkissjóðs, sem ákærðu ber að greiða innan fjögurra vikna frá uppkvaðningu dóms þessa en sæta ella fangelsi í átta daga.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærða, E-kvk-nf M-kvk-nf, greiði 100.000 króna í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í átta daga.

Á-kvk-nf G-kvk-nf.
S-575/2009

Mál þetta, sem þingfest var þann 8. desember sl. og dómtekið 22. janúar sl., er höfðað með ákæru lögreglustjórans á Selfossi, dagsettri 15. nóvember 2009, á hendur S-kk-þgf B-kk-þgf, kt. 000000-0000, Fagurgerði 9, Selfossi,

„fyrir stórfelld eignaspjöll

með því að hafa, föstudaginn 24. apríl 2009 í sumarbústað við Borgarleyni 31 í landi Miðengis í Grímsnesi, valdið eldsvoða með því að kasta logandi hlut upp á svefnloft og hverfa síðan af vettvangi, með þeim afleiðingum að miklar skemmdir urðu á bústaðnum af völdum elds og reyks.

Telst brot ákærða varða við 2. mgr. 257. gr. almennra hegningarlaga nr. 19,1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn við þingfestingu málsins og neitaði þá að hafa kastað logandi hlut upp á svefnloft en játaði að hafa orðið valdur að íkveikjunni sem hefði orðið þannig að hann hefði hent frá sér logandi sígarettu sem hefði lent í haug af bréfum á stofugólfinu niðri í bústaðnum. Þá kvað ákærði bústaðinn vera í eigu fjölskyldunnar. Þann 22. janúar sl. kom ákærði aftur fyrir dóminn og játaði þá háttsemi sem honum er gefin að sök í ákæru. Er játning ákærða í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals.

Samkvæmt sakavottorði hefur ákærða ekki verið gerð refsing áður. Er refsing ákærða nú ákveðin fangelsi í sex mánuði. Með vísan til greiðlegrar játningar ákærða, þess að honum hefur ekki verið gerð refsing áður og þess að ákærði er fæddur árið 1930, er rétt að skilorðsbinda fullnustu refsingarinnar, og skal hún niður falla að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Þá ber að dæma ákærða til greiðslu alls sakarkostnaðar, sem er samkvæmt yfirliti 223.104 krónur, og þóknun skipaðs verjanda ákærða fyrir dómi, S-kk-ef S-kk-ef hæstaréttarlögmanns, 125.500 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð:

Ákærði, S-kk-nf B-kk-nf, sæti fangelsi í sex mánuði en fresta skal fullnustu refsingarinnar og skal hún niður falla að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, samtals 348.604 krónur, þar með talda þóknun skipaðs verjanda síns, S-kk-ef S-kk-ef hæstaréttarlögmanns, 125.500 krónur að meðtöldum virðisaukaskatti.

Á-kvk-nf G-kvk-nf.
S-593/2009

Mál þetta, sem þingfest var 17. desember 2009 og dómtekið 25. mars 2010, er höfðað með ákæru lögreglustjórans á Selfossi, útgefinni 16. nóvember 2009, á hendur A-kk-þgf S-kk-þgf, kt. 000000-0000, Bjarkarvöllum 5c, Hafnarfirði,

I.

„fyrir eignaspjöll

með því að hafa, aðfaranótt sunnudagsins 27. júlí 2008, á bifreiðastæði við skemmtistaðinn Hvíta Húsið Hrísmýri 6 á Selfossi, brotist inn í bifreiðina VK-431 og við það valdið skemmdum á lakki á innan- og utanverðri vinstri afturhurð bifreiðarinnar, rifið af lista á sömu hurð og valdið skemmdum á Garmin GPS map 525 staðsetningartæki sem var í bifreiðinni.

Telst brot ákærða varða við 1. mgr. 257. gr. almennra hegningarlaga, nr. 19 frá 1940.

II.

fyrir brot á áfengislögum og lögreglusamþykkt fyrir Sveitarfélagið Árborg

með því að hafa, í kjölfar atburða í ákærulið I fyrir utan skemmtistaðinn Hvíta Húsið Hrísmýri 6 á Selfossi, ölvaður og æstur valdið óspektum á almannafæri.

Telst brot ákærða varða við 21. gr. áfengislaga nr. 75,1998 og 1. mgr. 6. gr., sbr. 51. gr. lögreglusamþykktar fyrir Sveitarfélagið Árborg, nr. 53 frá 12. janúar 2004.

Þess er krafist að ákærðu verði dæmdir til refsingar og til greiðslu alls sakarkostnaðar.

Einkaréttarkrafa:

Í málinu gerir K-kk-nf R-kk-nf Þ-kk-nf, kt. 000000-0000, kröfu vegna ákæruliðar I um að ákærða verði gert að greiða skaðabætur samtals kr. 365.064.“

Ákærði kom fyrir dóminn og játaði sök í báðum ákæruliðum. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun refsingar. Játning ákærða er í samræmi við önnur gögn málsins og verður hann því sakfelldur fyrir brot sín en þau eru réttilega heimfærð til refsiákvæða. Ákærði krafðist vægustu refsingar. Ákærði mótmælti bótakröfunni og var henni vísað á reglulegt þing skv. heimild í 175. gr. laga nr. 88/2008 og fékk hún númerið E-214/2010.

Samkvæmt sakavottorði ákærða hefur honum ekki verið gerð refsing áður.

Er refsing ákærða þú ákveðin hæfileg fangelsi í einn mánuð en rétt þykir að skilorðsbinda refsinguna og skal hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Þá skal ákærði dæmdur til greiðslu alls sakarkostnaðar sem er þóknun skipaðs verjanda hans, S-kk-ef A-kk-ef S-kk-ef hrl., 95.000 krónur. Hefur þá verið tekið tillit til aksturskostnaðar og virðisaukaskatts.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf S-kk-nf, sæti fangelsi í einn mánuð en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað sem er þóknun skipaðs verjanda hans, S-kk-ef A-kk-ef S-kk-ef hrl., 95.000 krónur. Hefur þá verið tekið tillit til aksturskostnaðar og virðisaukaskatts.

Á-kvk-nf G-kvk-nf.
S-609/2009

Mál þetta, sem þingfest var 10. desember 2009 og dómtekið 2. febrúar sl., var höfðað með ákæru lögreglustjórans á Selfossi, dagsettri 17. nóvember 2009, á hendur B-kk-þgf M-kk-þgf Á-kk-þgf, kt. 000000-0000, Laugavegi 161, Reykjavík, en til dvalar í fangelsinu á Litla-Hrauni, Eyrarbakka,

„fyrir tilraun til fíkniefnabrots

með því að hafa gert tilraun til þess að smygla inn í fangelsið Litla-Hraun á Eyrarbakka 18,84 g af amfetamíni, 1,58 g af maríhúana og 29 stk. af ecstasy töflum í sjónvarpsflakkara sem ákærði hafði aflað sér og hugðist fá efnin send til sín á nafni samfanga síns þann 11. mars 2009 en fangaverðir fundu efnin við leit þann 12. mars sama ár.

Telst brot þetta varða við 81. gr. laga um fullnustu refsinga nr. 49,2005, 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum, allt sbr. 20. gr. almennra hegningarlaga nr. 19,1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á framangreindum fíkniefnum (efnaskrá nr. 15386), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði kom fyrir dóminn og játaði brot sitt fyrir dóminum. Er játning hans í samræmi við rannsóknargögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu á ákærði langan sakaferil. Frá árinu 2002 til 6. mars 2009 hefur ákærða tíu sinnum verið gerð refsing fyrir fíkniefnabrot. Þann 22. október 2009 var ákærði dæmdur í ellefta sinn fyrir brot gegn lögum um ávana- og fíkniefni og dæmdur í tveggja mánaða fangelsi. Brot það sem ákærði hefur verið sakfelldur fyrir nú framdi hann áður en sá dómur var upp kveðinn og verður honum því gerður hegningarauki samkvæmt 78. gr. almennra hegningarlaga.

Refsing ákærða er nú ákveðin fangelsi í einn mánuð. Ákærði sæti einnig upptöku á 18,84 grömmum af amfetamíni, 1,58 grömmum af maríhúana og 29 stykkjum af ecstasy-töflum.

Þá ber að dæma ákærða til greiðslu alls sakarkostnaðar sem er þóknun skipaðs verjanda hans, H-kk-ef I-kk-ef hæstaréttarlögmanns, 90.000 krónur, auk ferðakostnaðar, 40.075 krónur, allt að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf M-kk-nf Á-kk-nf, sæti fangelsi í einn mánuð.

Ákærði sæti upptöku á 18,84 grömmum af amfetamíni, 1,58 grömmum af maríhúana og 29 stykkjum af ecstasy-töflum.

Ákærði greiði sakarkostnað, samtals 130.075 krónur, sem er þóknun skipaðs verjanda hans, H-kk-ef I-kk-ef hrl., allt að meðtöldum virðisaukaskatti.

Á-kvk-nf G-kvk-nf.
S-37/2010

Mál þetta, sem dómtekið var 8. september sl., höfðaði lögreglustjórinn á Vestfjörðum með ákæru 25. júní 2010 á hendur ákærða, Í-kk-þgf Ó-kk-þgf Ó-kk-þgf, kt. [...], Aðalstræti 9, Patreksfirði:

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, þriðjudaginn 8. júní 2010, verið sem skipstjóri á strandveiðibátnum Gísla BA-145, sknr. 7180, 5,45 brúttórúmlesta fiskiskipi, lengd 8,58 metrar, með 119 kW vél, án þess að hafa gild skipsstjórnarréttindi, en landhelgisgæslan kom að bátnum að veiðum þann dag á stað 65°36'N – 24°22'V eða í Kollsvík.

Telst þetta varða við 1. mgr. 5. gr. og 1. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 4. ágúst 2010 og birt fyrir móður ákærða á lögheimili hans 16. sama mánaðar. Við þingfestingu málsins 8. september sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til áðurgreindrar lagagreinar verður lagður dómur á málið þrátt fyrir útivist ákærða þar sem framlögð gögn þykja nægileg til sakfellingar. Varðar brot ákærða við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærða ekki áður verið gerð refsing.

Fram hefur komið í málinu að ákærði hafi nokkra reynslu af sjósókn og hafi er atvik máls gerðust verið búinn að ljúka námi til að öðlast skipstjórnarréttindi á skip, styttri en 12 metrar. Með hliðsjón af því og að broti ákærða að öðru leyti virtu þykir refsing hans hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, Í-kk-nf Ó-kk-nf Ó-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-38/2010

Mál þetta, sem dómtekið var 8. september sl., höfðaði lögreglustjórinn á Vestfjörðum með ákæru 25. júní 2010 á hendur ákærða, F-kk-þgf Ó-kk-þgf, kt. [...], Túngötu 15, Patreksfirði:

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, þriðjudaginn 8. júní 2010, verið sem skipstjóri á strandveiðibátnum Apríl BA-25, sknr. 6036, 3,94 brúttórúmlesta fiskiskipi, lengd 7,57 metrar, með 15 kW vél, án þess að hafa gild skipsstjórnarréttindi, en landhelgisgæslan kom að bátnum að veiðum þann dag á stað 65°36'N – 24°23'V eða í Kollsvík.

Telst þetta varða við 1. mgr. 5. gr. og 1. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 4. ágúst 2010 og birt fyrir móður ákærða á lögheimili hans 12. sama mánaðar. Við þingfestingu málsins 8. september sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til áðurgreindrar lagagreinar verður lagður dómur á málið þrátt fyrir útivist ákærða þar sem framlögð gögn þykja nægileg til sakfellingar. Varðar brot ákærða við tilgreind lagaákvæði í ákæru.

II.

Fram hefur komið í málinu að ákærði hafi töluverða reynslu af sjósókn og hafi er atvik máls gerðust verið búinn að ljúka námi til að öðlast skipstjórnarréttindi á skip, styttri en 12 metrar. Með hliðsjón af því og að broti ákærða að öðru leyti virtu þykir refsing hans hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, F-kk-nf Ó-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-39/2010

Mál þetta, sem dómtekið var 8. september sl., höfðaði lögreglustjórinn á Vestfjörðum með ákæru 25. júní 2010 á hendur ákærða, D-kk-þgf Þ-kk-þgf V-kk-þgf, kt. [...], Aðalstræti 126, Patreksfirði:

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, þriðjudaginn 8. júní 2010, verið sem skipstjóri á strandveiðibátnum Sæljós BA-33, sknr. 6614, 5,2 brúttórúmlesta fiskiskipi, lengd 8,41 metrar, með 117,6 kW vél, án þess að hafa gild skipsstjórnarréttindi, en landhelgisgæslan kom að bátnum að veiðum þann dag á stað 65°36'N – 24°35'V eða 6,8 sjómílur vestsuðvestan af Blakkanesi.

Telst þetta varða við 1. mgr. 5. gr. og 1. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 4. ágúst 2010 og birt fyrir ákærða 12. sama mánaðar. Við þingfestingu málsins 8. september sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til áðurgreindrar lagagreinar verður lagður dómur á málið þrátt fyrir útivist ákærða þar sem framlögð gögn þykja nægileg til sakfellingar. Varðar brot ákærða við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærða ekki áður verið gerð refsing.

Fram hefur komið í málinu að ákærði hafi 5. apríl 2010 fengið útgefið prófskírteini því til staðfestu að hann hafi lokið námi til að öðlast skipstjórnarréttindi á skip, styttri en 12 metrar. Fékk ákærði útgefið atvinnuskírteini á grundvelli þess náms 25. júní sl. Með hliðsjón af þessu og að broti ákærða að öðru leyti virtu þykir refsing hans hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, D-kk-nf Þ-kk-nf V-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá birtingu dómsins.

K-kk-nf H-kk-nf
S-116/2010

Mál þetta höfðaði lögreglustjórinn í Borgarnesi með ákæru 26. febrúar 2010 á hendur ákærða, A-kk-þgf S-kk-þgf S-kk-þgf, kt. …, Birkihvammi 21 í Kópavogi. Málið var dómtekið 27. apríl 2010.

Í ákæruskjali segir að málið sé höfðað gegn ákærða fyrir brot á lögum um ávana- og fíkniefni með því „að hafa að hafa miðvikudaginn 14. maí 2008, haft í vörslum sínum 0,72 grömm af marihuana, í farþegarými bifreiðarinnar TL-173, nánar tiltekið í hanskahólfi, en lögreglan fann fíkniefnin við leit í bifreiðinni.

Telst þetta varða við við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Fyrirkall á hendur ákærða var birt honum 13. apríl 2010. Við þingfestingu málsins 27. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða telst því sannað og er réttilega heimfært til laga í ákæruskjali.

Af hálfu ákæruvaldsins hafa ekki verið gefnar viðhlítandi skýringar á þeim óhæfilega drætti sem varð á saksókninni en mál þetta er sáraeinfalt. Þetta fer í bága við meginreglu sakamálaréttarfars um hraða málsmeðferð, sbr. 171. gr. laga nr. 88/2008, og er í andstöðu við 70. gr. stjórnarskrárinnar og 1. mgr. 6. gr. mannréttindasáttmála Evrópu, sbr. lög nr. 62/1994. Hefur þetta áhrif við ákvörðun viðurlaga.

Refsing ákærða, sem er með hreint sakavottorð, þykir hæfilega ákveðin 20.000 króna sekt til ríkissjóðs og komi tveggja daga fangelsi í stað sektarinnar verið hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, A-kk-nf S-kk-nf S-kk-nf, greiði 20.000 króna sekt til ríkissjóðs og komi tveggja daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf